Document ID: /roh_data/filtered/fineweb-2-filterrobots_roh.jsonl.gz/49320

Il trenader da la squadra naziunala svizra da ballape Vladimir Petkovic ha dà enconuschent las nominaziuns per ils gieus da qualificaziun da l'Euro cunter San Marino e l'Estonia. Petkovic ha nominà 23 giugaders.
Dal cader fan per la prima giada part Renato Steffen dals Young Boys e Luca Zuffi da Basilea. Enavos en il team è Eren Derdiyok. Per el èsi la prima nominaziun dapi l'october 2013. Betg da la partida èn Gelson Fernandes, Stephan Lichtsteiner, Haris Seferovic e Steve von Bergen, els èn tuts blessads ur reconvalescents.
RR novitads 17:00